open-index/open-wikipedia-markdown huggingface dataset:
Rowman & Littlefield

**Rowman & Littlefield** je nezavisni izdavač iz Sjedinjenih Država koji se fokusira na izdavanje akademskih knjiga i naučnih časopisa iz oblasti humanističkih i društvenih nauka. Osnovan je 1949. od strane Waltera Rowmana i Arthura W. Littlefielda, a uspon doživljava 1988. kada kompaniju i njeno ime preuzima University Press of America (UPA). Sjedište Rowman & Littlefielda nalazi se u američkom Lanhamu (Maryland), podružnice u New Yorku, Boulderu (Colorado) i kanadskom Torontu, a distributivni centri u Blue Ridge Summitu (Pennsylvania) i britanskom Plymouthu. Sredinom 2010-ih kompanija postaje jednom od najvećih takve vrste u Sjevernoj Americi, te najveći svjetski izdavač muzeoloških publikacija. Rowman & Littlefield djeluje kao primarni izdavač brojnim uglednim institucijama kao što su Američko vijeće za obrazovanje (ACE), Američko društvo za saveznu i lokalnu historiju (AASLH), American Foreign Policy Council (AFPC), Institucija Smithsonian, Centar za strateške i međunarodne studije (CSIS) i Američki memorijalni muzej Holokausta (USHMM).

## Stečene kompanije
* Alban (stečeno 2014. s Institutom Alban)
* AltaMira Press (stečeno 1999. od SAGE Publicationsa)
* Bernan Press (stečeno 2008)
* Cowley Publications (stečeno 2007. od Society of St. John the Evangelista)
* Down East (stečeno 2013)
* Globe Pequot Press (stečeno 2014. od Morris Communicationsa)
* Government Institutes (stečeno 2004)
* Ivan R. Dee, Publisher (stečeno 1998)
* Jason Aronson (stečeno 2003)
* Lexington Books (stečeno 1998)
* Rowman & Littlefield Education or R&L Education (bivši Technomic Books, stečeno 1999)
* Rowman & Littlefield (stečeno 1988. s UPA-om)
** Philip Turner Books (osnovano 2009)
* Scarecrow Press (stečeno 1995)
* Taylor Trade (stečeno 2001)
** Bridge Works (stečeno 2000)
** Cooper Square Press (osnovano 1961. od Rowman & Littlefielda, stečeno 1988. s UPA-om)
** The Derrydale Press (stečeno 1999)
** Madison Books (osnovano 1985. s UPA-om)
** M. Evans (stečeno 2005)
** Roberts Rinehart (stečeno 2000)
* Sheed & Ward (osnovan 1920-ih u Londonu od strane F. Sheeda i njegove supruge M. Ward, stečeno 2002. od Priests of the Sacred Hearta)
* SR Books (stečeno 2004. od Scholarly Resourcesa)
* Hamilton Books (osnovan 2003)
* University Press of America (osnovan 1975)
* Sundance Publishing (stečeno 2008. od Haights Crossa)
* Newbridge Educational Publishing (stečeno 2008. od Haights Crossa)
* The World Today Series (stečeno 2011. od Stryker-Post Publicationsa)

## Naučni časopisi
* *[[Collections: A Journal for Museum and Archives Professionals]]* (AltaMira Press)
* *[[Journal of Korean Studies]]*
* *[[Pro Ecclesia]]*
* *[[International Journal of Educational Reform]]*
* *[[Journal of Evidence-Based Practices for Schools]]*
* *[[Journal of School Leadership]]*
* *[[Journal of School Public Relations]]*
* *[[Teacher Education and Practice]]*

## Distribucija
* Bucknell University Press
* Fairleigh Dickinson University Press
* Lehigh University Press
* University of Delaware Press
* Smithsonian Institution Scholarly Press

## Reference

## Vanjske veze
*  Službene stranice Rowman & Littlefielda
Die Verwirrungen des Zöglings Törless

***Die Verwirrungen des Zöglings Törless*** () je roman austrijskog pisca Roberta Musila. Inspiriran je autorovim iskustvima, iako je Musil to nastojao osporiti do kraja života. Radnja se odvija u polu-vojnoj akademiji/internatu za dječake tadašnje Austro-Ugarske, a naslovni protagonist je nadareni i intelektualizmu skloni učenik koji, zajedno sa dvojicom kolega - Reitingom i Beinebergom - uhvati trećeg, po imenu, Barsini kako im krade novac; umjesto da ga prijave, sva trojica ga podvrgavaju vlastitim kaznama koje se sa vremenom pretvaraju u sadističko iživljavanje, ali i homoseksualno zlostavljanje, koje eskalira sve do trenutka kada ga Törless, koji ga je dotle nastojao opravdati, odluči prekinuti, a što će dovesti do njegovog odlaska iz škole.

Musil je roman napisao u vrijeme kada je namjeravao napustiti karijeru inženjera, te se pripremao za doktorski studij filozofije u Berlinu. U romanu je velikim dijelom iznio vlastite ideje, odnosno nastojao iskustva protagonista (koji se često tumači kao njegov alter ego) koji prolazi "pubertetsku zbrku" opisati kroz sukob između racionalnosti i emocionalnosti, odnosno intelektualizma i misticizma. Mnoge od ideja koje je iznio u svom romanu će kasnije detaljnije iznijeti u svojem poznatijem djelu *[[Čovjek bez svojstava]]*.

Kada je roman objavljen, izazvao je skandal u austro-ugarskoj javnosti, prije svega zbog naturalističkog prikaza života u internatu, a posebno latentne homoseksualnosti koja vlada u takvim institucijama. Kasnijim čitateljima je, međutim, postao daleko zanimljiviji zbog prikaza dvoje likova - Reitinga i Beineberga - koji su preko dana uzorni i besprijekorni učenici, a noću se pretvaraju u razularene sadističke zlikovce; to se kod historičara književnosti često tumačilo kao svojevrsno naslućivanje budućeg fašizma, a opravdanja Törlessa za njihove postupke i vlastiti nedostatak reakcije kao naslućivanje konformističkog odnosa evropske inteligencije prema takvim pojavama u prvoj polovici 20. vijeka.

Roman je godine 1966. postao predmetom ekranizacije u obliku *[[Der junge Törless]]*, nagrađenog filmskog prvijenca njemačkog sineasta Volkera Schlöndorffa. Godine 2002. je po motivima romana snimljen niskobudžetni film *[[Teenage Angst (film)|Teenage Angst]]*.

## Vanjske veze
*
Der junge Törless

***Der junge Törless*** () je zapadnonjemačko-francuski crno-bijeli igrani film snimljen 1966. godine u režiji Volkera Schlöndorffa, kome je predstavljao cjelovečernji režijski debi.

Predstavlja adaptaciju romana *[[Die Verwirrungen des Zöglings Törless]]* austrijskog pisca Roberta Musila. Naslovni protagonist, čiji lik tumači Mathieu Carrière, nadareni pitomac/učenik austro-ugarske poluvojne akademije/internata u, koji zajedno sa dvojicom kolega uhvati trećeg učenika (čiji lik tumači Marian Seidowsky) kako im pokuša ukrasti novac. Radnja prikazuje kako ga, umjesto prijave vlastima, odlučuju sami kazniti, pri čemu Törless pasivno promatra kako se to sa vremenom pretvara u sadističko iživljavanje.

Film je snimljen uz pomoć Louisa Mallea, uglednog francuskog sineasta kome je Schlöndorff asistirao na nekoliko projekata. Scenario je, za razliku od romana, velikim dijelom izbacio eksplicitni prikaz homoseksualnosti. Sa druge strane, kada je film prikazan na Kanskom festivalu to je omogućilo da publika daleko više pažnje obrati na sadržaj koji se tumačio kao alegorija na konformistički odnos predratne evropske inteligencije i establišmenta prema fašizmu. Upravo zbog toga je *Der junge Törless* postigao veliki uspjeh, te je, između ostalog, u Cannesu dobio nagradu FIPRESCI.

## Uloge
* Mathieu Carrière - Thomas Törless
* Marian Seidowsky - Anselm von Basini
* Bernd Tischer - Beineberg
* Fred Dietz - Reiting
* Lotte Ledl - Gastwirtin / Gostioničarka
* Jean Launay - Mathematiklehrer / Nastavnik matematike
* Barbara Steele - Bozena

## Izvori

## Vanjske veze
* 
* Criterion Collection essay by Timothy Corrigan
GlobalSecurity.org

**GlobalSecurity.org** je američka neprofitna organizacija odnosno trust mozgova koji analizira i publicira izvješća o nacionalnoj sigurnosti, oružanim snagama, oružju za masovno uništenje, te raketnim i svemirskim kapacitetima brojnih zemalja. Osnovana je u decembru 2000. godine kao podružnica Saveza američkih naučnika (FAS). Osnivač i direktor organizacije je politički analitičar John E. Pike.

## Glavno osoblje
* John E. Pike (direktor), analitičar vojne obrane, svemirske tehnologije i obavještajstva
* Charles P. Vick, tehnički analitičar za svemirsku i avijacijsku tehnologiju
* François Boo, analitičar nacionalne sigurnosti
* Tim Brown, analitičar zračnih i satelitskih fotografija
* Michael L. Smith, informatički suradnik

## Vanjske veze
*  Službene stranice
Varkaus

**Varkaus** je grad i općina na jugoistoku Finske od 21,860 stanovnika.

On je i administrativni centar Regije Sjeverne Savonija.

## Geografija

Varkaus leži na mjestu gdje vode iz Jezera Ukonvesi kanalom Pirtinvirta istječu u Jezero Haukivesi. Udaljen je 78 km 
južno od administrativnog centra Sjeverne Savonije Kuopia, a od Helsinkija 317 km.

## Historija

Varkaus se noviji grad izrastao kao industrijsko naselje u 19. vijeku, 1929. dobio je status trgovištau. a tek 1962. status grada.

Njegov razvoj počeo je kad je 1815. Gustav Wrede osnovao željezeru kod vodopada Ämmäkoski.

Između 1830. - 1850. poduzetnici Paul Wahl i Erik Johan Längman osnovali su tvornicu celuloze i strojeva i brodogradilište. 
Brodogradilište Pirtinniemi počelo je 1866. proizvoditi i kotlove, uz 771 brodova, dok je ono u Lehtoniemiju proizvelo 205 plovila.

Varkaus su za Finskog građanskog rata 1918. zauzeli finski Crvenogardisti, kad su ga preoteli Belogardejci, strijeljali su svakog desetog branioca.

Tokom 1940-ih podignuta je termoelektrana i počeli su se proizvoditi industrijski kotlovi.

## Privreda
Današnji Varkaus je grad u kom se proizvodi celuloza i električna energija.

Grad leži na trasi Sajmanskog kanala, što je mnogo pomoglo njegovom razvoju, kao luke.

## Gradovi prijatelji

## Reference

## Vanjske veze

* ''Službene stranice grada''
Pyyvesi

**Pyyvesi** je jezero na jugoistoku Finske u Regiji Južna Savonija.
Ono je jedno u nizu jezera koje formiraju Jezerski sistem Velika Saimaa (Jezero Saimaa).
## Karakteristike
Jezero Pyyvesi leži na nadmorskoj visini od 75.8 metra, ima površinu od 29.7 km², prosječna dubina mu je 10.6 metara a najveća 47.15 m.

Pyyvesi se proteže u dužinu od nekih 15 km, u smjeru istok - zapad od Jezera Pyhäselkä, od kog prima vode do Jezera Enonvesi u kog se izljeva.

Na jezeru ima stotinjak otoka i hridi, a najveći su Hirvisaari (74 ha) i Metsosaari (50 ha).

Jezero ima sliv velik oko 28 385 km² od toga na samo jezero otpada 16,6 % a ostalo na pritoke.

## Reference

## Vanjske veze

* ''Karta jezera Pyyvesi'' na portalu Mapcarta
Savonranta

**Savonranta** je danas samo naselje u općini Savonlinna sa kojom se spojila 2009.

## Geografija

Savonranta ima 445 stanovnika. Nalazi se u Regiji Južna Savonija na jugoistoku Finske, udaljena 55 km sjeveroistočno od administrativnog centra općine Savonlinne.

Naselje leži na mjestu gdje vode Jezera Pyhäselkä istječu u Jezero Enonvesi.

## Reference

## Vanjske veze

* ''Facts about Savonranta''
Rod Riffler

**Rod Riffler** (rođen: ***Rudolf Ungar***) (Osijek 5. 1. 1909 – Koncentracijski logor Jasenovac, 1941), jugoslavenski plesač, učitelj modernog plesa i koreograf ubijen u koncentracijskom logoru Jasenovac za vrijeme Holokausta. Jugoslavenskoj javnosti je poznatiji kao mentor Lee Deutsch.

## Biografija
Rod Riffler je rođen 5. 1. 1909 godine u Osijeku za vrijeme Austro-Ugarske Monarhije. Potječe iz židovske porodice trgovca Maksa i supruge mu Ilke. Rod je odrastao u rodnom gradu uz dvije sestre; Marija Luis i Marija, te mlađeg brata Rafaela. Nakon što se iz Osijek preselio u Zagreb, Rod je otvorio školu plesa na Dolcu kao jedan od najboljih učitelja plesa tog doba na teritoriju Kraljevine Jugoslavije. Za života bio je mentor-učitelj Lee Deutsch, popularne dječje glumice iz Zagreba. Rod je ujedno bio i blizak prijatelj Leine majke Ivke Deutsch. Na izboru za "Miss Rab 1935" Rod je prigodom gala soarea svojom plesnom atrakcijom oduševio na terasi "Grand Hotela Imperial" domaću i stranu publiku. Nakon Aprilskog rata i okupacije Kraljevine Jugoslavije 1941 godine, uspostavom Nezavisne Države Hrvatske (NDH), ustaše su otkrile da je Rod homoseksualac i Židov. Iz Zagreba je bio deportiran u koncentracijski logor Jasenovac gdje je umro od gladi. Imao je samo 34 godine.

2010 godine, redatelj Branko Ivanda je izrežirao film "Lea i Darija - Dječje carstvo" o tragičnoj sudbini Lee Deutsch. Roda je u filmu utjelovio hrvatski glumac Radovan Ruždjak.

## Djela
* *Jutarnja gimnastika za svakoga*, (1936)

## Reference
**Napomena:** Ovaj tekst ili jedan njegov dio preuzet je s mrežnih stranica El Mundo Sefarad. Vidi  ().
Morgan – A Suitable Case for Treatment

***Morgan – A Suitable Case for Treatment*** (), također poznat i pod naslovom ***Morgan!*** je britanski crno-bijeli igrani film snimljen 1966. godine u režiji Karela Reisza. Po žanru predstavlja mješavinu drame i komedije, a temelji se na istoimenoj televizijskoj drami Davida Mercera, originalno prikazanoj na BBC-ju nekoliko godina ranije. Naslovni protagonist, čiji lik tumači David Warner je siromašni londonski slikar Morgan Delt, dijete komunističkih roditelja iz radničke klase, kome je njegova supruga Leonie (čiji lik tumači Vanessa Redgrave) podnijela zahtjev za razvod kako bi se mogla udati za "uštogljenog", ali situiranog muškarca (čiji lik tumači Robert Stephens), koji, kao i ona, pripada višoj klasi. Radnja prikazuje kako Morgan očajnički pokušava ponovno osvojiti te izvodi spektakularne spačke na račun svog suparnika, ali i kao sa vremenom gubi doticaj sa stvarnošću.

*Morgan!* je prikazan na Kanskom festivalu gdje je Vanessa Redgrave, kćer uglednog glumca Michaela Redgravea kojoj je to bila prva glavna ženska uloga u karijeri, osvojila nagradu za najbolju glumicu; kasnije je bila nominirana i za Oscar za najbolju glumicu. Iako nije imao neki naročiti komercijalni uspjeh, sa vremenom je stekao svojevrsni kult status, prije svega zato što je nonkonformističkom, buntovničkom i maštovitom protagonistu prepoznat odraz svingajućeg Londona i burnih društvenih promjena 1960-ih. Poznata američka glumica Morgan Fairchild je svoje umjetničko ime odabrala upravo po protagonistu filma.

## Uloge
* David Warner ... Morgan Delt
* Vanessa Redgrave ... Leonie Delt
* Robert Stephens ... Charles Napier
* Irene Handl ... Mrs. Delt
* Bernard Bresslaw ... Policajac
* Arthur Mullard ... Wally
* Newton Blick ... Mr. Henderson
* Nan Munro ... Mrs. Henderson
* Peter Collingwood ... Geoffrey
* Graham Crowden ... Advokat
* John Garrie ... Tipstaff
* John Rae ... Sudac

## Reference

## Vanjske veze
* 
* 
*
Morgan Fairchild

**Morgan Fairchild** (rođena kao **Patsy Ann McClenny**; 3. februar 1950 -) je američka glumica, najpoznatija po nastupima na televiziji, među kojim se ističu likovi glamuroznih ljepotica u popularnim sapunicama, koji su joj donijeli status seks simbola američke televizije 1970-ih i 1980-ih. Fairchild je danas poznata i po aktivnosti u glumačkom sindikatu Screen Actors Guild.

## Izvori

## Vanjske veze

* Official website
* 
* 
* 
* Morgan Fairchild interview
Sult (film)

## Uloge
*Per Oscarsson	 ... Pontus
*Gunnel Lindblom ... Ylajali
*Birgitte Federspiel ... Njena sestra
*Knud Rex ... Stanodavac
*Hans W. Petersen ... Piljar
*Henki Kolstad	... Urednik
*Roy Bjørnstad	... Konstantin
*Sverre Hansen	... Slikar
*Pål Skjønberg	... Policajac
*Else Heiberg	... Stanodavka
*Lise Fjeldstad	... Djevojčica
*Carl Ottosen	... Mornar
*Osvald Helmuth  ...  Zalagaoničar
*Sigrid Horne-Rasmussen ... Stanodavka

## Vanjske veze

* 
* Det Danske Filminstitut
Bill Naughton

**William John Francis Naughton** ili **Bill Naughton** (12. jun 1910 &ndash; 9. januar 1992) bio je britanski književnik rodom iz Irske, najpoznatiji po drami *[[Alfie (drama)|Alfie]]* koja je poslužila kao predložak za popularni istoimeni film iz 1966. godine. Naughton se u svom opusu uglavnom bavio prikazom života britanske radničke klase i nižih slojeva. Za svoj rad je dobio niz prestižnih nagrada.

## Bibliografija

### Drame
* *My Flesh, My Blood* (1957)
* *[[Alfie (drama)|Alfie]]* (1963) (adaptiran u film *[[Alfie (1966 film)|Alfie]]* iz 1963. godine)
* *[[All in Good Time (drama)|All in Good Time]]* (1963) (adaptiran u film *[[The Family Way]]* iz 1963. godine)
* *He Was Gone When We Got There* (1966)
* *June Evening* (1966)
* *[[Spring and Port Wine]]* (1967)
* *Lighthearted Intercourse* (1971)
* *[[Keep It in the Family (drama)|Keep It in the Family]]* (1967)
* *Annie And Fanny* (1967)
* *Derby Day* (1994)

### Romani
* *Roof Over Your Head* (1945)
* *One Small Boy* (1957)
* *Alfie* (1966)
* *Alfie Darling* (1970)
* *My Pal Spadger* (1977)

### Zbirke
* *The Goalkeeper's Revenge* (1961)
* *Late Night on Watling Street* (1970)
* *The Bees Have Stopped Working: And Other Stories* (1976)
* *Spit Nolan* (1988)
* *Ricky, Karim and Spit Nolan: Adventure Short Stories* (2003) (with Jenny Alexander, Pratima Mitchell)

### Novele
* *Seventeen Oranges*
* *A Real Good Smile*

### Autobiografija

* *On the Pig’s Back: An Autobiographical Excursion.* Oxford: Oxford U.P.(1987)
* *Saintly Billy: A Catholic Boyhood.* Oxford: Oxford U.P.(1988)
* *Neither Use Nor Ornament: A Memoir of Bolton: 1920s.* Newcastle upon Tyne: Bloodaxe.(1995)

## Izvori

## Vanjske veze
*Bolton Museum and Archive Service - Bill Naughton 
*
*Radio plays at ukonline
FSB

**Federalna služba bezbjednosti** ili **FSB** (, *Feděralnaja služba bezopasnosti Rossijskoj Feděracii*) je glavna obavještajna služba Ruske Federacije i nasljednica sovjetskog Komiteta državne bezbjednosti (KGB) odnosno Federalne kontraobavještajne službe (FSK). Utemeljena je 12. 4. 1995. i glavni zadaci su joj kontraobavještajstvo, unutarnja i granična bezbjednost, kontraterorizam, špijunaža, nadzor, te istraživanje težih oblika kriminala. Sjedište službe je na Lubjanskom trgu u Moskvi, u zgradi bivšeg KGB-a. Direktor FSB-a od 2008. godine je general armije Aleksandr Bortnikov.

## Povezano
* KGB
* Politika Rusije

## Vanjske veze

* Službene stranice FSB-a
Balistička raketa

**Balistička raketa** je raketa koja prati suborbitalnu balističku putanju leta sa ciljem dostavljanja bojeve glave na unapred određenu metu. Navođena je samo tokom relativno kratke inicijalne faze leta, a kasnije njenim letom upravljaju zakoni orbitalne mehanike i balistike. Do sada napravljene balističke rakete kao pogon tokom leta koriste hemijske raketne motore raznih tipova.

Raketa može biti u velikoj meri balistička a ipak sposobna za određene manevre izbegavanja, kao što se tvrdi za raketu Bulava koja je u razvoju. U tom slučaju se ponekad koristi izraz *kvazibalističke* rakete.

Prva balistička raketa je bila A-4, poznata pod oznakom V-2. Razvila ju je Nacistička Nemačka tokom tridesetih i četrdesetih godina dvadesetog veka, pod vođstvom Valtera Dornbergera. Prvo uspešno lansiranje V-2 je izvedeno 3. oktobra, 1942. a u upotrebu je ušla 6. septembra, 1944, kada je gađan Pariz, a dva dana kasnije je gađan London. Do kraja Drugog svetskog rata je lansirano preko 3000 ovih raketa.

Putanja balističke rakete se deli na tri dela: Deo tokom koga raketa koristi pogon motora, deo slobodnog leta, koji čini najveći deo leta, i faza ponovnog ulaza, kada raketa ponovo ulazi u Zemljinu atmosferu.

Balističke rakete mogu da se lansiraju sa fiksiranih ili mobilnih lansirnih mesta, uključujući vozila, letelice, brodove i podmornice. Faza leta tokom koga se koristi pogon motora može da traje od nekoliko desetina sekundi do nekoliko minuta, i može da se sastoji od više raketnih stadijuma.

Kada se isključi pogon, raketa ulazi u fazu slobodnog leta. Kako bi prešle velike razdaljine, balističke rakete se obično lansiraju u suborbitalne svemirske letove; kada su u pitanju interkontinentalne balističke rakete, najveća visina dostignuta tokom slobodnog leta je oko 1200 km.

## Povezano
* Krstareća raketa
* Raketa zemlja-zemlja
* Kvazibalistička raketa

## Literatura

* Vojna enciklopedija, Beograd, 1970., knjiga prva, str. 445 i 446.
Alfie (drama)

***Alfie*** je teatarski komad britanskog pisca Billa Naughtona premijerno izveden u Londonu 1963. godine. Po žanru je mješavina drame i komedije. Protagonist je Alfie Elkins, mladi cockney vozač iz Londona koji uživa u reputaciji velikog zavodnika. Radnja, koju protagonist povremeno komentira obraćajući se neposredno publici, prikazuje njegove odnose sa brojnim ženama, odnosno kako ih bezdušno iskorištava sve dok ga tragedija ne natjera da preispita svoj životni stil. Predstava, u kojoj je u originalnoj postavi kao protagonist nastupio Terence Stamp, je postigla veliki uspjeh. Godine 1966. je snimljena filmska verzija sa Michaelom Caineom, a 2004. godine i istoimeni remake sa Judeom Lawom u glavnoj ulozi.

Naughton je nekoliko godina kasnije napisao nastavak u obliku romana *Alfie Darling*, koji je također dobio filmsku ekranizaciju.
Alfie (film, 1966)

***Alfie*** je britanski igrani film snimljen 1966. godine u režiji Lewisa Gilberta, koji se često navodi kao jedno od najpopularnijih i najuticajnijih filmskih ostvarenja svog vremena.

Po žanru je mješavina drame i seks komedije. Protagonist, čiji lik tumači Michael Caine, je šarmantni, ali amoralni cockney vozač koji svoje zavodničke vještine koristi kako bi bezdušno iskorištavao žene, kako u seksualnom, tako i u svakom drugom pogledu. Radnja, koju sam protagonist komentira obraćajući se publici, prikazuje kako njegovi postupci na kraju dovedu do tragičnih posljedica.

Iako je teatarska predstava bila veliki hit, neki, za tadašnje standarde "pikantni" detalji sadržaja, kao što je u Britaniji tada još uvijek ilegalan abortus, su se smatrali previše kontroverznima za mnoge tada popularne glumce koji su odbili ponudu da nastupe u filmskoj verziji. To je uključivalo i Terencea Stampa, tumača originalne teatarske uloge, koji ju je umjesto toga proslijedio svog prijatelju Caineu. Film je, iako u njemu nema nikakvog eksplicitnog seksa niti golotinje, je od cenzorskog odbora BBFC dobio oznaku "X". To, međutim, nije spriječilo *Alfie* da dobije brojne pohvale od strane kritičara, ali i stekne izuzetnu gledanost, koja se tumačilo kako dopadljivim soundtrackom (koji uključuje pjesmu *[[Alfie (pjesma)|Alfie]]* Burta Bacharacha, koja je postala veliki hit) tako i time da je svojim sadržajem na ekran prenio duh svingajućeg Londona 1960-ih i tada aktualne seksualne revolucije. Caineu je upravo *Alfie* predstavljao film nakon koga se nametnuo kao neosporna zvijezda britanskog i svjetskog filma.

Uspjeh filma je Naughtona natjerao da 1970. godine napiše nastavak u obliku romana *Alfie Darling*, koji je pet godina kasnije dobio i vlastitu ekranizaciju gdje naslovni lik tumači muzičar Alan Price.

Godine 2004. je u SAD snimljen istoimeni remake gdje naslovni lik tumači Jude Law.

## Uloge
* Michael Caine ... Alfred "Alfie" Elkins
* Shelley Winters ... Ruby
* Millicent Martin ... Siddie
* Vivien Merchant ... Lily Clamacraft
* Jane Asher ... Annie
* Julia Foster ... Gilda
* Shirley Anne Field ... Carla
* Eleanor Bron ... the Ljekar
* Denholm Elliott ... Ljekar koji izvodi pobačaje
* Alfie Bass ... Harry Clamacraft
* Graham Stark ... Humphrey
* Murray Melvin ... Nat
* Sydney Tafler ... Frank
* Queenie Watts ... Plavokosa pjevačica u noćnom klubu (van špice)

## Reference

## Vanjske veze
* 
* 
*
Signore & signori

***Signore & signori*** () je italijansko-francuska omnibus filmska komedija snimljena 1966. u režiji Pietra Germija. Sastoji se od tri priče radnjom smještene u neimenovani grad u regiji Veneto (temeljen na Trevisu, rodnom mjestu Luciana Vicenzona, kome su za inspiraciju poslužili tračevi o vlastitim sugrađanima). U prvoj ljekar slučajno "izlane" da mu je jedan od pacijenata impotentan, a što lokalni zavodnik iskoristi kao priliku i izgovor da seksualno zadovolji njegovu suprugu; u drugoj lokalni računovođa nastoji napustiti suprugu radi atraktivne kolegice, ali ga u tome nastoji spriječiti cijeli grad; u trećoj seljak prijeti prijaviti grupu uglednih građana koji su "iskvarili" njegovu 16-godišnju kćer, ali od toga odustane u zamjenu za novac. *Signore & signori* je prikazan na Kanskom festivalu gdje je podijelio glavnu nagradu sa francuskim filmom *[[Un homme et une femme|Jedan čovjek i jedna žena]]*.

## Reference

## Vanjske veze
*
*Cannes profile
All the President's Men (film)

***Svi predsjednikovi ljudi*** (engleski **All the President's Men**) američki je filmski politički triler iz 1976. koji je režirao Alan J. Pakula. Scenario je napisao William Goldman a temelji se na istoimenoj knjizi iz 1974. koju su napisali Carl Bernstein i Bob Woodward, dva novinara koja su razotkrila Watergate skandal za novine *[[The Washington Post]]*. Njihove uloge u tumače Robert Redford i Dustin Hoffman, dok je film producirao Walter Coblenz.

*Svi predsjednikovi ljudi* su pobrali hvalospjeve kritike, te su nominirani za nekoliko nagrada, od kojih su osvojili stanovit dio. Ovo je treći film iz Pakuline neslužbene filmske trilogije o paranoji: ostala dva su *[[Klute]]* (1971) i *[[The Parallax View]]* (1974).

## Glavne uloge
* Dustin Hoffman - Carl Bernstein
* Robert Redford - Bob Woodward 
* Jack Warden - Harry M. Rosenfeld 
* Martin Balsam - Howard Simons 
* Hal Holbrook - "Duboko grlo"
* Jason Robards - Ben Bradlee 
* Jane Alexander - Judy Hoback Miller 
* Meredith Baxter - Deborah Murray Sloan 
* Ned Beatty - Martin Dardis
* Stephen Collins - Hugh W. Sloan, Jr.
* Penny Fuller - Sally Aiken (temelji se na Marilyn Berger)
* Penny Peyser - Sharon Lyons 
* Lindsay Crouse - Kay Eddy
* Robert Walden - Donald Segretti
* F. Murray Abraham - Sgt. Paul Leeper
* David Arkin - Eugene Bachinski

## Nagrade

## Reference

## Vanjske veze
* 
* 
* 
* ''Washington Post'' izvještava o filmu
* ''Time'' članak o filmu
Enonvesi

**Enonvesi** je 22 finsko jezero po veličini na jugoistoku zemlje.
Ono je jedno u nizu jezera koje formiraju Jezerski sistem Velika Saimaa (Jezero Saimaa).
## Karakteristike
Jezero Enonvesi je prirodni nastavak Jezera Pyyvesi, ono leži na razmeđi regija Sjeverne i Južne Savonije, na nadmorskoj visini od 75.8 metra i ima površinu od 196,7 km².

Enonvesi se proteže prema zapadu do nekih 25 km, ali se širi prema sjeveru do nekih 40 km, sjeverno od Jezera Haukivesi, u pravi labirint otoka i kanala.

Na jezeru ima na stotine otoka i hridi, a najveći su Pyylinsaari (3152 ha), Vaajasalo (1220 ha), .Sorsasalo (891 ha) i Mäntysalo (750 ha).

Na njegovom sjevernom dijelu koji dijeli sa Jezerom Haukivesi nalazi se Nacionalni park Kolovesi, osnovan 1990. On se prostire na četrdesetak otoka, od kojih su najveći Vaajasalo i Mäntysalo. Taj park karakterističan je po dubokim uvalama i granitnim hridima visokim do četrdeset metara.

## Reference

## Vanjske veze
* ''Karta jezera Enonvesi'' na portalu Mapcarta
Nacionalni park Kolovesi

**[[Nacionalni park]] Kolovesi** (finski: *Koloveden kansallispuisto*) je jedan od dva parka u Jezerima Saimaa na jugoistoku Finske.

## Geografija
Park se prostire u Regiji Južna Savonija na ukupnoj površini od 47 km², po četrdesetak otoka jezera Enonvesi i Haukivesi, od kojih su najveći Vaajasalo (1220 ha) i Mäntysalo (750 ha).
 
Najbliža naselja su Enonkoski, Heinävesi i Savonlinna.

## Flora i fauna
Kolovesi je najpoznatiji po endemskim samajskim tuljanima (*Pusa hispida saimensis*) i granitnim hridima visokim i do četrdeset metara koje štrše iz jezera.

Najveći dio parka je pod šumom borova i smreka. Unutar parka pronađene su prahistorijske slikarije po stijenama.

## Historija

Nacionalni park Kolovesi službeno je osnovan 1990.

Njegova historija seže u 1940. kad su na otoku Mäntysalo podignute barake za smještaj šumara koji su proizvodili katran. U njima su od 1942. do 1944. držani zarobljeni sovjetski vojnici koji su radili na sječi šuma.

Od 1970-ih su ih počeli koristiti izletnici koji su otkrili čari jezera.

## Reference

## Vanjske veze

* Kolovesi National Park
Nacionalni univerzitet Uzbekistana

**Nacionalni univerzitet Uzbekistana** (; ) je najstariji i najveći univerzitet u Taškentu u Uzbekistanu, turkijskoj državi u centralnoj Aziji koja je do 1991. bila u sastavu Sovjetskog Saveza. U dosadašnjoj istoriji institucija je nekoliko puta mijenjala naziv. Pri osnivanju ponijela je naziv Turkestanski narodni univerzitet (), zatim od 1920. do 1923. naziv Turkestanski državni univerzitet (). Univerzitet je ponovo preimenovan 1923. kada je ponio ime Državni univerzitet u Centralnoj Aziji () i to je ime nosio do kraja 1950-ih kada je preimenova u Državni univerzitet u Taškentu (). Današnji naziv institucija nosi od 2000. godine.

U periodu Drugog svjetskog rata sovjetske su vlasti profesore iz evropskih sovjetskih republika i evropskog dijela Rusije poslali u centralnu Aziju. Uz Alma Atu, Taškent je bio najčešća destinacija što je pomoglo daljnji razvoj visokog obrazovanja u regiji.

## Vanjske veze

* www.nuu.uz
Crnomorski tehnički univerzitet

**Crnomorski tehnički univerzitet** () je javni istraživački tehnički univerzitet u turskom gradu Trabzonu. Univerzitet je osnovan 1955. godine i danas je četvrti najstariji univerzitet u zemlji, i najstariji van Istanbula i Ankare. Iako se veći dio nastave odvija na turskom jeziku, zadnjih je godina povećan udio programa koji se izvode i na engleskom te je oko 30% svih kolegija ponuđeno studentima i na tom jeziku.

## Izvori

## Vanjske veze
* ktu.edu.tr
The Journal of Slavic Military Studies

***The Journal of Slavic Military Studies*** () je kvartalni naučni časopis koji objavljuje članke o vojnim temama balkanskih, centralnoevropskih i istočnoevropskih zemalja s većinskim slavenskim stanovništvom. Tematika članaka su njihova historija i geopolitika, vojni razvoj, te recenzije knjiga. Utemeljen je 1988. godine pod nazivom *The Journal of Soviet Military Studies* (), no ime je promijenio 1993. zbog raspada SSSR-a. Časopis izdaje kuća Routledge i glavni urednik mu je David Glantz.

## Vanjske veze
*  ''The Journal of Slavic Military Studies''
Enonkoski

**Enonkoski** je naselje i općina na jugoistoku Finske od 1,503 stanovnika.

## Geografija

Enonkoski leži na jugoistoku Finske u Regiji Južna Savonija udaljen 30 km sjeverno od Savonlinne.

Naselje se rasprostire u rukavcu Ylä-Enonvesi Jezera Enonvesi, jednom od jezera u nizu Velike Sajme.

## Historija

Enonkoski je kao općina formiran 1882. nakon što je sagradio vlastitu drvenu parohijsku crkvu. Kad je ona izgorila sagrađena je 1886. nova po projektu М. Schjerfbecka.

## Znamenitosti i privreda
Najveća znamenitost je Nacionalni park Kolovesi, koji se dobrim dijelom prostire po terenu općine. 
Stanovnici se bave drvnom industrijom i radom u nacionalnom parku.

## Reference

## Vanjske veze

* ''Službene stranice Općine Enonkoski''
Lud, zbunjen, normalan (sezona 9)

## Kratak opis

Produkcija Akord je u novom projektu. Izet je scenarista, a Faruk reditelj serije pod nazivom “Birtija iz koje je krenula revolucija“. Radnja serije smeštena je u Sarajevo 1942. godine. Produkcija Akord daće svoj maksimum, pa tako sekvence serije neće izgledati nimalo amaterski, a i glumci će biti više nego uverljivi. Scenografija je postavljena u skroz preuređenom VIP delu San Rema u kojem se sada nalazi scenografija stare bosanske kafane, a na centralnom zidu visi velika, uokvirena fotografija Hitlerovog portreta. Uloge u seriji “Birtija iz koje je krenula revolucija“ dobili su i Samir i Fufe, u ulogama Hilmije, vlasnika konaka, i Krešimira. Mubina postaje Dragica, a Avdija postaje nemački oficir Stumbefirer Šiling, a Mentor je u ulozi sarajevskog kicoša Rugobe.

## Uloge
### Glavne

### Epizodne

## Epizode
Ministarstvo obrane i oružane logistike Irana

**Ministarstvo obrane i oružane logistike Irana** (; *Vezarat-e Defa va Poštibani-je Niruha-je Mosalah*, akr. **MODAFL**) je jedno od 18 ministarstava vlade Islamske Republike Iran. Osnovano je 1989. godine i predstavlja krovnu organizaciju koja upravlja regularnim vojnim snagama i elitnom Revolucionarnom gardom. Od 2013. dužnost iranskog ministra obrane obnaša Husein Dehgan.

## Ministri obrane
* Ahmad Madani (feb. 1979 – sep. 1979)
* Mustafa Čamran (1979–1980)
* Džavad Fakuri (1980–1981)
* Musa Namdžu (1981)
* Muhamed Salimi (1981–1985)
* Muhamed-Husein Džalali (1985–1989)
* Akbar Torkan (1989–1993)
* Muhamed Foruzande (1993–1997)
* Ali Šamhani (1997–2005)
* Mustafa Muhamed-Nadžar (2005–2009)
* Ahmad Vahidi (2009–2013)
* Husein Dehgan (2013–danas)

## Povezano
* Oružane snage Irana

## Vanjske veze

*  Službene stranice iranskog Ministarstva obrane i oružane logistike 
*  ''Ministry of Defense and Armed Forces Logistics (MODAFL)'' na GlobalSecurity.org
Keitele (jezero)

**Keitele** je 9 po veličini jezero u Finskoj i drugo po veličini nakon Jezera Päijänne u Regiji Centralna Finska u 
kojoj se nalazi.

## Karakteristike
Jezero Keitele leži u slivu rijeke Kymijoki, na nadmorskoj visini od 99.5 metra 
sjeverno od grada Jyväskyle i Jezera Päijänne.

Jezero ima površinu od 498 km², prosječna dubina mu je 6.88 metara a najveća 66 m.

Keitele se proteže u dužinu od nekih 85 km, od grada Äänekoski na jugu do grada Viitasaari na sjeveru, 
ali je vrlo uzak, od 2 do 5&nbsp;km.

Otoci i poluotoci dijele jezero na tri bazena: **Ylä-Keitele** (Gornji Keitele) 80 km², **Keski-Keitele** (Centralni Keitele) 
330 km² i **Ala-Keitele** (Donji Keitele) - 88 km².

Kanalom Neiturin jezero je spojeno sa Jezerom Konnevesi, a Kanalom Keitele sa Jezerom Päijänne.
Taj kanal je dovršen 1993.

## Povezano
* Lista najvećih finskih jezera

## Reference

## Vanjske veze

* ''Keitele'' na portalu Keitelejarvi
Äänekoski

**Äänekoski** je grad i općina od 19,909 stanovnika, u sredini južne Finske u Regiji Centralna Finska.

## Geografija

Äänekoski leži na jugozapadu Jezera Keitele, u njegovom rukavcu Ala Keitele, udaljen 40 km sjeverno od administrativnog centra regije Jyväskyle.

## Historija
Äänekoski je bio vjekovima malo selo, njegov razvoj u grad počeo je 1897. kad su startali radovi na gradnji hidroelektrane i tvornice celuloze i papira, tako da je početkom 20. vijeka već imao 800 stanovnika, a 1907. - 
1700. Tad je izgrađena prva drvena crkva, koju je projektirao arhitekt Yrjö Blomstedt.
Nakon tog je 1911. postao općina, a 1927. podignuta je bolnica.

Općina je 1932. transformirana, tako da su Äänekoski i susjedni Suolahti proglašeni 
trgovištima a ostatak općine je dobio status seoske općine. Nakon administrativne reforme provedene 
1969. Općina Äänekoski je ponovno ujedinjena u jednu cjelinu.

Äänekoski je status grada dobio 1973. odtad je izrastao u moderan grad. Grad se proširio 1993. kad mu je pripojen Konginkangas i 2007. kad su pripojeni Suolahti i 
Sumiainen.

## Privreda
Äänekoski je Industrijski grad u kom djeluje tvornica celuloze i papira. Metsä Fibre, tvornica 
traktora Valtra i tvornica prehrambenih artikala Valio.
## Gradovi prijatelji

## Reference

## Vanjske veze

* ''Službene stranice grada''
Puruvesi

**Puruvesi** je 11 po veličini jezero u Finskoj, na jugoistoku zemlje na razmeđi Sjeverne Karelije 
i Južne Savonije.
Ono je jedno u nizu jezera koje formiraju Jezerski sistem Velika Saimaa (Jezero Saimaa).
## Karakteristike
Jezero Puruvesi je prirodni nastavak Jezera Pihlajavesi, s kojim graniči na jugu, leži na nadmorskoj visini od 75.8 metra, prosječna dubina mu iznosi - 8.76 m, maksimalna 61 m, a ukupna površina 416 km².

Jezero je podjeljeno na više sektora, koji se zovu; *Hummonselkä*, *Pajuselkä*, *Sammalselkä*, *Mustanselkä* i *Ruosteselkä*.

Puruvesi ima 850 otoka i hridi ukupne površine 5,284 ha, a najveći su Hälvä (1077 ha), Hevossalo (711 ha), Laukansaari (689 ha), Vasaransaari (402 ha), Herttuansaari (350 ha) i Patasalo (338 ha).

Puruvesi ima sliv velik 1017 km², od toga na samo jezero otpada 35 %.

## Reference

## Vanjske veze
* ''Karta jezera Puruvesi'' na portalu Mapcarta
Norrie Paramor

**Norrie Paramor** (15. maj, 1914. - 9. septembar 1979.) bio je poznati britanski muzički producent, kompozitor, aranžer i dirigent.

U vrijeme kad je 1952. Paramor počeo raditi kao direktor snimanja za britansku diskografsku kuću *[[EMI]]*, termin - muzički pruducent nije postojao. On je svojim radom stvorio 26 # 1 hitova na britanskim pop listama. Po tom kriteriju je uz George Martina (producent većine beatlesovih hitova) jedan od najusješnijih muzičkih producenata na svijetu, i pionir u tom poslu.

Norrie Paramor je producirao prvi britanski rock singl- *Teach You to Rock* u izvedbi Tonya Crombia i njegovog pratećeg sastava Rockets.

Paramor se proslavio, produkcijom hit singlova za Cliff Richarda, i njegov prateći sastav The Shadows, Helen Shapiro i brojne manje poznate britanske muzičke zvijezde 1960-ih.

Paramor je i komponirao muziku za filmove, između ostalog za; *Serious Charge*, i kultne tinejdžerske filmove  *The Young Ones*, *Expresso Bongo* i *The Frightened City*.

Norrie Paramor je 1968. dirigirao izvedbu britanske pjesme - **Congratulations** na Natjecanju za pjesmu Eurovizije, koje se održalo u londonskom Royal Albert Hallu, prvom televizijskom. prijenosu u koloru, koju je otpjevao Cliff Richard. Pjesma je završila na 2 mjestu, ali je postala veliki hit.

Njegov pristup muzici, bio je po mnogo čemu konzervativan i tradicionalan, ali se on prvi prihvatio rada sa sastavima od tri gitare i bubnjevima, i stvorio od toga ugođaj velikog orkestra.

## Reference

## Vanjske veze
* ''Norrie Paramor'' na portalu Discogs
16. berlinski filmski festival

**Berlinski međunarodni filmski festival 1966.** () je bilo šesnaesto po redu izdanje Berlinskog filmskog festivala (Berlinale), održano od 24. juna do 5. jula 1966. godine u tadašnjem Zapadnom Berlinu.

Na festivalu je  glavnu nagradu dobio britanski triler *[[Cul-de-sac (film, 1966)|Cul-de-sac]]* u režiji Romana Polanskog.

## Nagrade
Sljedeće nagrade su osvojene na temelju odluke žirija:
* Zlatni medvjed: *[[Cul-de-sac (film, 1966)|Cul-de-sac]]*, rež. Roman Polanski
* Srebrni medvjed za najboljeg režisera: Carlos Saura za *[[La caza]]*
* Srebrni medvjed za najbolju glumicu: Lola Albright u *[[Lord Love a Duck]]*
* Srebrni medvjed za najboljeg glumca: Jean-Pierre Léaud u *[[Masculin, féminin]]*
* Izvanredni Srebrni medvjed - nagrada žirija: 
** *[[The Chasers (1965 film)|Jakten]]*, rež. Yngve Gamlin
** *[[No Shooting Time for Foxes|Schonzeit für Füchse]]*, rež. Peter Schamoni
* Poseban spomen: *[[Nayak (1966 film)|Nayak]]*, rež. Satyajit Ray
* Omladinska filmska nagrada
**Najbolji kratki film za omladinu: *High Steel*, rež. Don Owen
**Najbolji cjelovečernji film za omladinu: *[[Masculin Féminin]]*, rež. Jean-Luc Godard
* Omladinska filmska nagrada - Poseban spomen
**Najbolji cjelovečernji film za omladinu: *[[Naked Hearts]]*, rež. Édouard Luntz
* Nagrada FIPRESCI
***[[Seasons of Our Love]]*, rež. Florestano Vancini
**Nagrada FIPRESCI - poseban spomen
*Max Ophüls
*Nagrada Interfilm
***[[Seasons of Our Love]]*, rež. Florestano Vancini
*Nagrada Interfilm - poseban spomen
***[[Masculin Féminin]]*, rež. Jean-Luc Godard
* Nagrada OCIC
***[[Georgy Girl]]*, rež. Silvio Narizzano
*Nagrada UNCRIT
***[[Nayak (1966 film)|Nayak]]*, rež. Satyajit Ray

## Reference

## Vanjske veze
Nayak (film, 1966)

***Nayak*** ( *Junak*) je indijski crno-bijeli film snimljen na bengalskom jeziku u režiji Satyajita Raya. Naslovni lik, koga tumači Uttam Kumar, je bengalski matinejski idol koji iz Calcutte odlazi na put u New Delhi kako bi primio nacionalnu filmsku nagradu, i koji je zbog otkazanih letova, prisiljen koristiti vlak. Radnja prikazuje kako tokom 24-putovanja završi u istom kupeu sa ambicioznom trač novinarkom (čiji lik tumači Sharmila Tagore) kojoj će se, uslijed umora i konzumacije pića, početi ispovijedati o tome kako je nesiguran, usamljen, mučen grižnjom savjesti, te da se iza zvijezde krije običan čovjek dostojan sažaljenja umjesto divljenja. *Nayak* je predstavljao jedan od rijetkih filmova za koje je Ray napisao originalni scenario; ideju za film mu je dao Kumar, koji je tada uživao vrhunac popularnosti, a koga je smatrao "fenomenom" umjetso glumem. *Nayak* je prikazan na Berlinskom festivalu gdje je dobio nekoliko nagrada, isto kao i na niz drugih prestižnih stranih festivala.

## Uloge
* Uttam Kumar - Arindam Mukherjee
* Sharmila Tagore - Aditi Sengupta
* Bireswar Sen - Mukunda Lahiri
* Somen Bose - Sankar
* Nirmal Ghosh - Jyoti
* Premangshu Bose - Biresh
* Sumita Sanyal - Promila Chatterjee
* Ranjit Sen - Haren Bose
* Bharati Devi - Manorama (supruga g. Bosea)
* Lali Chowdhury - Bulbul (kćer g. Bosea)
* Kamu Mukherjee - Pritish Sarkar
* Susmita Mukherjee - Molly (suoruga g. Sarkara)
* Subrata Sensharma - Ajoy
* Jamuna Sinha - Sefalika (Ajoyova supruga)
* Satya Banerjee - Redovnik u organizacuiji WWWW

## Reference

## Vanjske veze
*   Nayak (SatyajitRay.org) 
*
Porodica Baruh

**Porodica Baruh**, je bila znamenita jevrejska porodica iz Beograda koja je za slobodu Jugoslavije tokom Drugog svetskog rata dala živote petorice svojih članova. Elijahu Ilija Baruh i Bulina Jarhi Baruh su za života imali trojicu sinova i tri kćeri. Sva trojica sinova i dvije kćeri Elijahua i Buline su poginuli-ubijeni tokom Drugog svetskog rata, kao pripadnici Narodnooslobodilačkog pokreta. Ulica, na Dorćolu, u kojoj je nekada stanovala porodica Baruh ponela je ime "Braća Baruh", kao i osnovna škola sazidana u blizini njihove kuće.

## Ugledni članovi
* Berta Baruh, (1924–1943)
* Bora Baruh, (1911–1942)
* Isidor Baruh, (1910–1941)
* Josip Baruh, (1913–1941)
* Rašela Baruh-Simić, (1914–1941)
* Simha Baruh, (1922–1999)

## Reference
Uttam Kumar

**Uttam Kumar** (3. septembar 1926 – 24. jul 1980) (rođen kao **Arun Kumar Chatterjee**) bio je indijski glumac i pjevač bengalske nacionalnosti, koji je stekao reputaciju najpopularnijeg glumca bengalske kinematografije i jednog od najvećih glumaca indijske kinematografije u 20. vijeku.

Rođen je u umjetničkoj porodici, kojoj pripada i brat Tarun Kumar, sa kojim je povremeno nastupao tokom karijeru. Glumom se počeo baviti u amaterskim družinama, kojima se pridružio kao službenik Kalkutske luke gdje je radio nakon neuspjelih poslovnih studija. Svoj prvi film je snimio 1948. godine, ali su oni prvih godina bili neuspješni, sve do komedije *[[Sharey Chuattor]]* iz 1953. godine, nakon koje je počeo sticati popularnost te do kraja 1950-ih izgradio reputaciju najvećeg bengalskog filmskog glumca, koju će zadržati do smrti.  Tokom duge i izuzetno plodne karijere, Kumar je često koristio prilike da eksperimentira sa ulogama, povremeno tumačeći likove negativaca i duševnih bolesnika. Vjerojatno najpoznatija uloga je u filmu *[[Nayak (film, 1966)|Nayak]]* iz 1966. godine, u kojoj je surađivao sa uglednim režiserom Satyajitom Rayom i tumačio lik filmske zvijezde velikim dijelom temeljen na samom sebi. Kumar je bio poznat kao radoholičar i često je govorio kako bi volio da umre na filmskom setu; to se na kraju i dogodilo kada ga je pogodio moždani udar pri snimanju filma *[[Ogo Bodhu Shundori]]*. 

## Filmografija

Kumar je tokom karijere glumio u 217 filmova, bilo na hindiju, bilo na bengalskom jeziku.

## Izvori

## Vanjske veze
*
* Uttam Kumar movies
* Uttam Kumar's filmography
Porodica Deutsch Maceljski

**Porodica Deutsch Maceljski**, ugledna židovska porodica veletrgovaca i industrijalaca iz Zagreba. Zahvaljujući "ocu" porodice, Filipu Deutschu, kralj Franjo Josip I. im je potkraj 1910 godine dodijelio ugarsko-hrvatsko plemstvo s pridjevkom Maceljski, prema maceljskoj šumi. Filip Deutsch je bio prvi istaknuti predstavnik porodice koji je 1860 u Zagrebu otvorio skromnu trgovinu koja je brzo napredovala zahvaljujući naglu razvoju i prerastanju Zagreba u industrijsko, trgovačko i kulturno središte. Za porasta potražnje za građevnim drvom tvrtka se počela baviti šumskom proizvodnjom i preradbom crnogoričnog drva, a od 1884 mnogo rentabilnije hrastovine, zadržavajući proizvodnju i trgovinu ogrjevnim i tehničkim drvom te daskama. Filipova tvrtka eksploatirala je mnoga šumska zemljišta, među kojima šumu plemićke porodice Sermage u Hrvatskom zagorju, šumu Česma kraj Bjelovara te državnu šumu Žutica. Mnogi članovi porodice stradali su za vrijeme Drugog svjetskog rata i Holokausta.

## Ugledni članovi
* Albert Deutsch, (1867–1952)
* Benko Deutsch, (1855–1926)
* Filip Deutsch, (1828–1919)
* Lavoslav Deutsch, (1840–1902)
* Lea Deutsch, (1927–1943)
* Vilim Deutsch, (1863–1923)
* Gustav Maceljski, (1882–1965)
* Milan Maceljski, (1925–2007)
* Robert Maceljski, (1884–1943)
* Stjepan Deutsch, (1886–1959)
* Vlatko Maceljski, (1883–1942)

## Reference
Alfie (pjesma)

"**Alfie**" je jazz/pop pjesma koju su Burt Bacharach i Hal David napisali za istoimeni britanski igrani film iz 1966. godine. Bacharachu su kao inspiracija pružile riječi protagonista "O čemu je riječ?", a koje je koristio za stihove. Pjesmu je prva snimila Csila Black, čija je verzija postala veliki hit u Britaniji; iste godine je za američko tržište snimljena verzija koju je snimila Cher, a 1967. godine i najpoznatija verzija koju je snimila Dionne Warwick. Bacharach je kasnije tvrdio da mu je upravo *Alfie* najdraža pjesma u karijeri.

## Izvori
* Serene Dominic. *Burt Bacharach, song by song: the ultimate Burt Bacharach reference for fans*. Schirmer Trade (New York NY) 2003. 

## Vanjske veze
*
Georgy Girl

***Georgy Girl*** () je britanski crno-bijeli igrani film snimljen 1966. godine u režiji Silvija Narizzana. Po žanru predstavlja mješavinu drame i romantične komedije, a temelji se na istoimenom romanu Margaret Forster. Naslovna protagonistica, čiji lik tumači Lynn Redgrave, je mlada i djelomično gojazna londonska radnica koja je još uvijek djevica, za razliku od svoje lijepe i glamurozne prijateljice Meredith (čiji lik tumači Charlotte Rampling) sa kojom dijeli londonski stan. Radnja prikazuje kako Meredith zatrudni i rodi bebu,te se Georgy o bebi počne brinuti, ali pri tome postanje predmetom zanimanja kako Meredithinog mladog i naočitog momka (čiji lik tumači Alan Bates), tako i svog ostarjelog šefa (čiji lik tumači James Mason). Usprkos toga što nije imao konvencionalni hepi end, *Georgy Girl* je doživjela izuzetan komercijalni uspjeh, koji se često tumači i izuzetno dopadljivom i vedrom istoimenom pop pjesmom koju su izvodili *[[The New Seekers]]*. Redgrave je za svoj nastup kasnije bila nagrađena Zlatnim globusom.

## Uloge

* Lynn Redgrave - Georgina "Georgy" Parkin 
* James Mason - James Leamington
* Alan Bates - Jos Jones
* Charlotte Rampling - Meredith
* Bill Owen - Ted Parkin
* Clare Kelly - Doris Parkin

* Rachel Kempson - Ellen Leamington
* Denise Coffey - Peg
* Peggy Thorpe-Bates - Bolničarka
* Dandy Nichols - Bolničarka
* Dorothy Alison - Posjetilac
* Terence Soall - Prodavač

## Izvori

## Vanjske veze
* 
*
Sjemeni zametak

**Sjemeni zametak** (. *ovulum*) je ženski reproduktivni organ sjemenjača koga čine megasporangija i njezin omotač, a razvija se na megasporofilima. Razviće megaspora, razviće ženske gametofit generacije, oplodnja i razviće embrija dešavaju se unutar sjemenog zametka. Embrij i tkiva sjemenog zametka grade sjeme.

## Građa sjemenog zametka

Sjemeni zametak izgrađen je iz megasporangije, koja se naziva i *nucelus*, i jednog ili dva listolika omotača – *integumenta*. Nucelus može biti dobro razvijen kao kod krasinucelatnog zametka, ili u određenoj meri redukovan kao kod tenuinucelatnog. Unutar nucelusa razvija se diploidni megasporocit, jedinstvena ćelija od koje mejozom nastaje haploidna megaspora.

Kod sjemenih paprati i većine golosjemenjača oko nucelusa se nalazi samo jedan integument, dok se kod skrivenosjemenica nalaze dva integumenta. Kod cikasa postoje tri integumenta oko nucelusa. Kod izvedenijih grupa skrivenosjemenica dolazi do redukcije jednog od omotača, pa se oko zrelog nucelusa nalazi samo jedan integument.

## Pozicija na biljci i placentacija

Kod skrivenosjemenica razlikuje se položaj za koji se unutar megasporofila sjemeni zametak vezuje za placentu. Tako, u odnosu na položaj placente na lisnoj ploči megasporofila razlikuju se:
:* laminarna placentacija — placenta se ne nalazi na rubu megasporofila;
:* marginalna placentacija — placenta se nalazi na samom rubu megasporofila.

Na osnovu položaja placente u plodniku razlikuju se sledeći tipovi placentacija:
:* bazalna placentacija — placenta se nalazi u dnu plodnika;
:* apikalna placentacija — placenta se nalazi pri vrhu plodnika;
:* parijetalna placentacija — placenta se nalazi u zidu složenog plodnika;
:* aksilarna placentacija — placente se nalaze centralno, u zasebnim karpelama složenog plodnika;
:* centralna placentacija — placente se nalaze centralno u jedinstvenoj šupljini složenog plodnika.

## Razviće embriona

Tokom sporogeneze kod viših biljaka, megasporocit se mejotički deli i daje četiri haploidne ćelije. Tri ćelije često degenerišu (ne degenerišu npr. kod *Lilium* tipa razvića), a preostala ćelija raste i postaje megaspora. Megaspora se mitotički deli i daje megagametofit. Megagametofit se kod sjemenih paprati i golosjemenjača sastoji iz velikog broja ćelija i jedara (do 2000). Megagametofit skrivenosjemenica, koji se naziva i **embrionova kesica**, sadrži mnogo manji broj ćelija i jedara.

Embrionova kesica većine skrivenosjemenica sadrži 8 jedara u 7 ćelija. Ćelije embrionove kesice *Polygonum* tipa nastaju kroz tri mitotičke deobe megaspore. Ćelija koja je najbliža mikropili postaje jajna ćelija, oko nje se nalaze dve ćelije sinergide. Na suprotnom kraju embrionove kesice nalaze se tri ćelije antipode koje najčešće degenerišu. U samom središnjem delu embrionove kesice nalazi se jedna centralna ćelija sa dva (polarna) jedra.

## Povezano
* Jajna ćelija
* Tučak